b'\n_START_ARTICLE_\nRamat HaSharon\n_START_SECTION_\nMaantiede\n_START_PARAGRAPH_\nRamat HaSharon sijaitsee Israelin keskiosassa Tel Avivin kaupungin pohjoispuolella. Kaupunki on osa Tel Avivin nykyist\xc3\xa4 konurbaatiota, eli yhteen kasvanutta kaupunkialuetta. Kaupunkiin hallinnollisesti kuuluvan alueen pinta-ala on 22\xc2\xa0km\xc2\xb2.\n_START_SECTION_\nHistoria\n_START_PARAGRAPH_\nRamat HaSharon perustettiin vuonna 1923, jolloin nykyisen kaupungin paikalla aloitti toimintansa p\xc3\xa4\xc3\xa4asiassa sitrushedelmi\xc3\xa4 kasvattanut moshava. Sitrushedelmien viennist\xc3\xa4 tuli huomattavasti hankalampaa toisen maailmansodan aikana, jolloin paikalliset siirtyiv\xc3\xa4t kasvattamaan kasviksia. Vuonna 1947 kaupungin asukasluku oli 1\xc2\xa0150. Israelin itsen\xc3\xa4isyyssota alkoi vuonna 1948 ja sodan j\xc3\xa4lkeen Ramat HaSharoniin perustettiin Israeliin saapuvien juutalaissiirtolaisten v\xc3\xa4liaikainen sijoitusleiri. Kaupungin asukasluku kasvoi, kun leirin asukkaat alkoivat v\xc3\xa4hitellen saada vakinaisia asuntoja. Kaupunki menetti pikku hiljaa maaseutuidyylins\xc3\xa4 ja nykyisin Ramat HaSharon on osa Tel Avivin suurempaa rakennettua kaupunkialuetta.\n_START_SECTION_\nV\xc3\xa4est\xc3\xb6\n_START_PARAGRAPH_\nRamat HaSharonin asukasluku oli Isrtaelin tilastokeskuksen mukaan vuoden 2017 lopussa 46\xc2\xa0019. Vuonna 2002 asukasluku oli 35\xc2\xa0600, vuonna 1970 17\xc2\xa0600 ja vuonna 1858 8\xc2\xa0200.'